Държавен вестник, бр. 120, 2002 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  120
ЗАКОН
за изменение и допълнение на Закона за соци-
ално подпомагане (обн., ДВ, бр. 56 от 1998 г.;
изм., бр. 45 от 2002 г.)
§ 1. В чл. 1 се правят следните изменения и
допълнения:
1. Алинея 2 се изменя така:
“(2) Законът има за цел:
1. подпомагане на гражданите, които без
помощта на другиго не могат да задоволяват
своите основни жизнени потребности;
2. укрепване и развитие на обществената
солидарност в трудни житейски ситуации;
3. подпомагане на социалната реинтеграция
на лицата, които получават социални помощи;
4. подпомагане на трудовата заетост на безра-
ботните лица, които отговарят на изискванията
за получаването на месечни социални помощи;
5. насърчаване на предприемачеството в
социалната сфера чрез предоставяне на соци-
ални услуги от физически и юридически лица.”
2. Създават се нови ал. 3 и 4:
“(3) Социалното подпомагане се изразява в
предоставяне на помощи и услуги.
(4) Социалното подпомагане се основава на
социална работа, като се прилага индивидуа-
лен подход и оценка на конкретните потреб-
ности на лицата и семействата.”
3. Досегашната ал. 3 става ал. 5.
§ 2. В чл. 2 се правят следните изменения и
допълнения:
1. Алинея 1 се изменя така:
“(1) Българските граждани, чужденците с
разрешение за постоянно пребиваване в Репуб-
лика България и чужденците, на които е предос-
тавено убежище, статут на бежанец или хумани-
тарен статут, са длъжни да полагат грижи за
задоволяване на своите жизнени потребности.”
 2. В ал. 3 след думата “сами” се добавя “чрез
труда си или доходите, реализирани от прите-
жавано имущество”.
 3. Алинея 4 се изменя така:
“(4) От правото по ал. 3 се ползват и чужден-
ците с разрешение за постоянно пребиваване в
Република България и чужденците, на които е
предоставено убежище, статут на бежанец или
хуманитарен статут, и лицата, за които това е
предвидено в международен договор, по който
Република България е страна.”
4. Алинея 6 се отменя.
§ 3. В чл. 3 думите “дискриминация, приви-
легии или ограничения, основани на раса, на-
родност, политическа или етническа принад-
лежност, произход, пол, възраст, религиозни
убеждения и обществено положение” се заме-
нят с “пряка или непряка дискриминация, ос-
нована на пол, раса, цвят на кожата, етническа
принадлежност, гражданство, политически или
други убеждения, религия или вяра, увреждане,
възраст, сексуална ориентация, семейно поло-
жение или произход, членуване в синдикални и
други обществени организации и движения”.
§ 4. Наименованието на глава втора се изме-
ня така: “Органи по социалното подпомагане”.
§ 5. В чл. 4 се правят следните изменения:
1. Алинеи 1, 2 и 3 се изменят така:
“(1) Министерският съвет определя държав-
ната политика в областта на социалното под-
помагане.
(2) Министърът на труда и социалната поли-
тика разработва, координира и провежда дър-
жавната политика в областта на социалното
подпомагане.
(3) Държавната политика в областта на со-
циалното подпомагане се осъществява в сът-
рудничество с областните администрации, ор-
ганите на местното самоуправление и юриди-
ческите лица с нестопанска цел, осъществява-
щи дейност в обществена полза, които създават
условия и съдействат за реализирането на прог-
рами и проекти в тази област.”
2. В ал. 4, изречение първо думата “Минис-
терството” се заменя с “министъра”, а в изрече-
ние второ думите “нестопански организации с
благотворителна и друга хуманна цел, работе-
щи в сферата на социалното подпомагане” се
заменят с “юридически лица с нестопанска цел,
осъществяващи дейност в обществена полза в
областта на социалното подпомагане”.
§ 6. Член 5 се изменя така:
“Чл. 5. (1) За изпълнение на държавната по-
литика в областта на социалното подпомагане
се създава Агенция за социално подпомагане към
министъра на труда и социалната политика.
(2) Агенцията за социално подпомагане е
изпълнителна агенция—второстепенен разпо-
редител с бюджетни кредити към министъра
на труда и социалната политика, и е юридичес-
ко лице със седалище София.
(3) Агенцията за социално подпомагане се
представлява и ръководи от изпълнителен ди-
ректор.
(4) Към изпълнителния директор на Аген-
цията за социално подпомагане се създава ин-
спекторат.
(5) Териториалните поделения на Агенцията
за социално подпомагане са регионални дирек-
ции за социално подпомагане в областните адми-
нистративни центрове и дирекции “Социално
подпомагане” на територията на всяка община.
(6) В дирекциите “Социално подпомагане”
се създават отдели “Закрила на детето”.
(7) Дейността, структурата и числеността на
персонала на Агенцията за социално подпома-
гане се определят с устройствен правилник, при-
ет от Министерския съвет по предложение на
министъра на труда и социалната политика.”
§ 7. Член 6 се изменя така:
“Чл. 6. Агенцията за социално подпомагане:
1. осъществява изпълнението на държавна-
та политика по социално подпомагане;
2. осъществява дейност по отпускане на со-
циални помощи и по предоставяне на социал-
ни услуги;